Fiat 124Fiat 124Fiat 124 на ВікісховішчыFiat 124 на ВікісховішчыАгульныя даныя

|  |  |
| --- | --- |
| Вытворца: | Fiat |

|  |  |
| --- | --- |
| Выпуск: | 1966—1974 |

На рынку

|  |  |
| --- | --- |
| Папярэднік**Папярэднік**Fiat 1300 | Пераемнік**Пераемнік**Fiat 131 |

|  |  |
| --- | --- |
| Звязаныя: | Fiat 125, SEAT 124, SEAT 1430, ВАЗ-2101, ВАЗ-2102, ВАЗ-2103, ВАЗ-2106, ВАЗ-2105, ВАЗ-2107, ВАЗ-2104, Murat 124, Tofaş Serçe, Premier 118NE, Premier Viceroy 
  |

**Fiat 124** — легкавы аўтамабіль сярэдняга класа кампаніі Fiat. Выпускаўся з 1966 па 1974 год. «Еўрапейскі аўтамабіль года—1967».

Гісторыя
--------



Fiat 124. Першапачатковы дызайн
Распрацоўка мадэлі *Fiat 124* вялася з другой чвэрці шасцідзесятых гадоў. Спраектаваны пад кіраўніцтвам Дантэ Джакозы  (італ.) (бел.. У 1966 годзе аўтамабіль быў паказаны на Парыжскім аўтасалоне. У наступным годзе лінейка папоўнілася ўніверсалам — *Fiat 124 Familiare*.
У 1967 годзе аўтамабілю быў прысуджаны тытул «Еўрапейскі аўтамабіль года».

У маі 1966 быў падпісаны дагавор аб пабудове ў СССР новага аўтазавода для выпуску Fiat 124. Пры адаптацыі машыны да савецкіх умоў былі вызначаны слабыя месцы канструкцыі, і шэраг паляпшэнняў італьянцы прыстасавалі таксама і да свайго варыянту аўтамабіля, у прыватнасці, больш сучасную заднюю падвеску. Дапрацаваны Fiat 124 дэбютаваў у 1968-м годзе.



Fiat 124 Special
Акрамя базавай мадэлі, прапаноўвалася мадыфікацыя *Special* з маторам аб’ёмам 1438 см³ і магутнасцю 70 к.с. (150 км/г). Знешне «спецыяльная» версія пазнавалася па здвоеных фарах і ручках дзвярэй пад ніжні ўхоп.

Улетку 1970 года тры экіпажы на *Fiat 124 Special* здзейснілі падарожжа *«Raid dei Due Capi»* Кейп-Пойнт[en] (ПАР) — Нордкап (Нарвегія), якое было арганізавана Fiat сумесна з італьянскім аўтамабільным часопісам Quattroruote  (англ.) (бел.. Машыны мелі мадыфікаваную падвеску, былі абсталяваныя паветраным фільтрам з алейнай ваннай, абаронай дна картэра, парай дадатковых фар і дугамі бяспекі ў салоне. Аўтамабілі за 50 дзён пераадолелі маршрут ПАР — Батсвана — Радэзія — Замбія — Танзанія — Кенія — Эфіопія — *авіяпералёт* — Іран — Турцыя — Грэцыя — Югаславія — Італія — Аўстрыя — Германія — Данія — Швецыя — Фінляндыя — Нарвегія.



Fiat 124 Special T 1600
У лістападзе 1970 года на аўтасалоне ў Турыне Fiat прадставіў абноўлены *«124»*-ы. Аўтамабіль атрымаў новую рашотку радыятара і новыя двух’ярусныя заднія ліхтары, з’явіліся вентыляцыйныя адтуліны на задняй стойцы. Мадэрнізаванаму *Special* цалкам перарабілі насавую частку, акружыўшы фары квадратнымі «акулярамі». *Special* таксама атрымаў перапрацаваную радыятарную рашотку чорнага колеру, якую перасякала гарызантальная светлая планка з новай эмлемай з чатырох сініх ромбаў. Паказальнікі павароту былі перанесены на вугал крыла збоку ад фар. Заднія ліхтары таксама былі новымі, гарызантальнай і прастакутнай формы, задняя панэль была акружана храміраваным молдынгам. Больш буйныя храміраваныя бамперы атрымалі падоўжную гумавую паласу. Разам з абнаўленнем таксама дэбютавала новая мадыфікацыя — **Fiat 124 Special T**. Літара *«T»* у назве была скарачэннем ад *англ.: Twin-cam*, пазначаючы такім чынам, што на машыне ўсталяваны рухавік з двайным размеркавальным валам. Матор аб’ёмам 1,4 л выдаваў магутнасць 80 к.с. і дазваляў дасягаць максімальнай хуткасці 160 км/г.



Fiat 124 (1972—1974)
Чарговае абнаўленне адбылося ў 1972 годзе. Зноў памянялі радыятарную рашотку. Траўмабяспечныя дзвярныя ручкі такія як на Speciale цяпер атрымалі ўсе без выключэння мадыфікацыі. Магутнасць матораў аб’ёмам 1,2 і 1,43 літра павялічылася на 5 к.с. *Speciale T* цяпер абсталёўваўся цалкам новым двухвальным рухавіком.

У 1973–1974 гады мадэль таксама экспартавалася ў ЗША, дзе была даступная з рухавіком 1,6 або 1,8 і трохступеньчатай аўтаматычнай каробкай перадач.

Зборка седанаў і ўніверсалаў Fiat 124 у Італіі працягвалася яшчэ два гады. Колькасць сабраных асобнікаў перавысіла паўтара мільёна. На змену прыйшоў Fiat 131 Mirafiori.

Канструкцыя
-----------

Fiat 124 меў кансерватыўную канструкцыю з класічнай кампаноўкай: рухавік размешчаны спераду, а вядучымі з’яўляюцца заднія колы.

Праектаваннем мадэлі кіраваў Оскар Мантабоне. Рухавік з верхнім размяшчэннем клапанаў быў распрацаваны Аўрэліа Лампрэдзі  (англ.) (бел.. Шасі распрацаванае Адольфа Месоры з падвескай з вінтавымі спружынамі і мостам ззаду спалучалася з вуглаватым кузавам.

Інтэр’ер
Кузаў — чатырохдзверны пяцімесцавы. Даўжыня × шырыня × вышыня — 4030 × 1625 × 1420 мм; колавая база — 2420 мм. Уласная вага — 855 кг (*Special* — 945 кг). Аб’ём паліўнага бака — 39 л.

### Рухавікі

Рухавік усталяваны спераду падоўжна.

Базавы матор — бензінавы, радны, чатырохцыліндравы. Мае ніжняе размяшчэнне размеркавальнага вала і, адпаведна, верхняе размяшчэнне клапанаў (OHV). Па два клапаны на цыліндр. Аб’ём — 1197 см³. Дыяметр цыліндра × ход поршня — 73,0 × 71,5 мм. Ступень сціску 8,8:1 дапускае выкарыстанне паліва з нізкім актанавым лікам. Магутнасць — 60 к.с. пры 5600 аб/хв. Круцільны момант — 87 Н·м пры 3400 аб/хв.

На мадыфікацыі *Special* і *Special T* усталёўвалі рухавікі аб’ёмам 1438 см³ і 1592 см³.

1438-кубовы рухавік версіі *Special T* у параўнанні з простым рухавіком 1,4 л меў клапаны большага дыяметра, паўсферычную камеру згарання, падвойны размеркавальны вал, які прыводзіўся ў рух зубчастым рамнём. Падача паліва ажыццяўлялася карбюратарам *Weber 32 DHS*. Дыяметр цыліндра × ход поршня — 80,0 × 71,5 мм. Ступень сціску — 8,9:1. Матор выдаваў магутнасць 80 к.с. пры 5800 аб/хв і 112 Н·м максімальнага круцільнага моманту пры 4000 аб/хв.

| Мадыфікацыя | Аб’ём | Магутнасць | Гады выпуску |
| --- | --- | --- | --- |
| 1200 | 1197 см³ | 60 PS (44 кВт; 59 к.с.)  66 PS (49 кВт; 65 к.с.) | 1966–1974 |
| 1400 Special | 1438 см³ | 70 PS (51 кВт; 69 к.с.)  75 PS (55 кВт; 74 к.с.) | 1968–1974 |
| 1400 Special T | 1438 см³ | 80 PS (59 кВт; 79 к.с.) | 1968–1972 |
| 1600 Special T | 1592 см³ | 95 PS (70 кВт; 94 к.с.) | 1973–1974 |
|

### Шасі

Прывад перадаецца праз чатырохступеньчатую каробку перадач, у *Special T* з рухавіком 1,6 л — пяціступеньчатую. Спачатку канструкцыя задняй падвескі была ўзятая ад мадэлі 1400 1950 года — дзве падоўжныя штангі, адна папярочная і жорсткая бэлька моста. Праз два гады яе замянілі на больш складаную з чатырма падоўжнымі рычагамі і цягай Панара. Усе колы мелі дыскавыя тармазы.

З мадэрнізацыяй 1970 года аўтамабіль атрымаў генератар замест магнета і двухконтурную тармазную сістэму.

Вытворчасць па-за межамі Італіі
-------------------------------

Вытворчасць мадэлі доўгі час працягвалася за межамі Італіі — па ліцэнзіі аўтамабіль выпускалі ў Іспаніі (SEAT 124), Паўднёвай Карэі, Індыі (Premier 118NE), Турцыі (TOFAŞ Murat 124) і СССР (ВАЗ-2101). Акрамя таго, зборка мадэлі з італьянскіх камплектаў дэталяў ажыццяўлялася ў Балгарыі і Югаславіі.
Па ўсім свеце было пабудавана звыш 15 мільёнаў ліцэнзійных копій і вытворных мадэляў.

|  |
| --- |
| **Fiat 124, яго ліцэнзійныя варыянты і нашчадкі** |
| **Вытворца** | 1960-я | 1970-я | 1980-я | 1990-я | 2000-я | 2010-я |
| 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 |
| FIAT Сцяг Італіі | Fiat 124 / Fiat 124 Special |  |  |  |  |  |
|  | Fiat 124 Familiare |  |  |  |  |  |
| NSU-Fiat Сцяг Германіі |  | Fiat 124 |  |  |  |  |  |
| Pirin-Fiat Сцяг Балгарыі (1971-1991) |  | Fiat 124 |  |  |  |  |  |
| SEAT Сцяг Іспаніі |  | Seat 124 |  |  |  |  |
|  | Seat 1430 |  |  |  |  |  |
| Asia Motors Сцяг Паўднёвай Карэі |  | Asia-Fiat 124 |  |  |  |  |  |
| Tofaş Сцяг Турцыі |  |  | Murat 124 |  |  |  |  |  |
| Premier Сцяг Індыі |  |  |  | Premier 118 NE |  |  |
|  |  |  |  | Premier 137D |  |  |
| ВАЗ Сцяг СССР / Сцяг Расіі |  | ВАЗ-2101 / 21011 / 21013 |  |  |  |  |
|  |  | ВАЗ-2102 |  |  |  |  |
|  |  | ВАЗ-2103 |  |  |  |  |
|  |  | ВАЗ-2106 |  |  |
|  |  | ВАЗ-2105 |  |
|  |  | ВАЗ-2107 |  |
|  |  | ВАЗ-2104 |  |
|

### Балгарыя

У канцы 1966 года Fiat падпісаў з Балканкар пагадненне аб зборцы аўтамабіляў Fiat 850 і Fiat 124 на заводзе ў Ловечы. Аўтамабілі мясцовай зборкі прадаваліся пад маркай Пірын-Фіат  (руск.) (бел.. Дамова была заключана тэрмінам на 5 год і па заканчэнні ў 1971 годзе далей не працягвалася. Усяго было сабрана 274 седаны і 35 універсалаў Fiat 124.

### Іспанія

Асноўныя артыкулы: **SEAT 124** і **SEAT 1430**
Іспанскі вытворца SEAT займаўся ліцэнзійным выпускам аўтамабіляў Fiat з 1953 года. У 1968 годзе на аўтасалоне ў Барселоне быў прадстаўлены **SEAT 124**. Вытворчасць ажыццяўлялася на заводзе ў Зона Франка  (англ.) (бел. (Барселона). У 1969 годзе пачалася вытворчасць універсалаў *Familiar*. Паступова ў мадэльны шэраг дадаліся розныя мадыфікацыі: *D*, *D Lujo*, *D Especial*, *LS*, *DLS*. Таксама выпускаліся купэ Sport (з 1970 па 1975 год).

У 1969 годзе з'явіўся **SEAT 1430**. Гэтая мадэль была заснавана на версіі *Special*, а пярэдняй часткай з квадратнымі фарамі была падобна на Fiat 125. Пад капотам быў 1,4-літровы (1438 см³) рухавік абсталяваны карбюратарам *Weber 32 DHS*. Магутнасць — 70 к.с. пры 5400 аб/хв, круцільны момант — 105 Н·м пры 3400 аб/хв. Седан важыў 910 кілаграмаў і мог паскарацца да 155 км/г. У 1973 годзе быў прадстаўлены *SEAT 1430 Especial 1600*. Гэтая мадэль атрымала новы рухавік з двума размеркавальнымі валамі аб'ёмам 1592 см³ і магутнасцю 95 к.с. а ў 1974 годзе *SEAT 1430 Especial 1800*, рухавік якога быў аб'ёмам 1756 см³ і развіваў магутнасць 118 к.с.

* SEAT 124SEAT 124
* SEAT 124 FamiliarSEAT 124 Familiar
* SEAT 1430SEAT 1430
* SEAT 124 SportSEAT 124 Sport

У 1975 годзе быў праведзены рэстайлінг *SEAT 124*. Аўтарам новага аблічча быў Джарджэта Джуджара. Разам з абнаўленнем, мадэлі *124* і *1430* аб'ядналі ў адно сямейства. У 1976 годзе вытворчасць аўтамабіля была перанесена з *Зона Франка* на завод *Landaben*. Праз гэта **Seat 124 D** узору 1975 года паводле месца паходжання атрымаў мянушку «Памплона».

* SEAT 124 D (1975—1980)SEAT 124 D (1975—1980)
* Выгляд ззадуВыгляд ззаду

Выпуск працягваўся да 1980 года. Усяго было выраблена 640 407 адзінак *Seat 124*. У 1985—2001 гады на базе *Seat 124 D* індыйская кампанія Premier Automobiles  (англ.) (бел. выпускала аўтамабілі *Premier 118NE* і *Premier Viceroy*Перайсці да раздзела «Індыя».

### Паўднёвая Карэя

Кампанія Asia Motors  (англ.) (бел. (Паўднёвая Карэя) была заснавана ў 1965 годзе і першапачаткова займалася вытворчасцю камерцыйных аўтамабіляў. У студзені 1970 года прадпрыемства пачало выпуск *Fiat 124*. Меркавалася, што яго запусцяць раней, але фінансавыя цяжкасці, з якімі сутыкнулася кампанія на працягу года пасля яе заснавання, затрымалі старт вытворчасці. У першы год «Азія Мотарс» вырабіла 1737 аўтамабіляў Fiat, лакалізацыя складала 30 адсоткаў. Вырабляліся толькі седаны. Спачатку аўтамабілі не адрозніваліся ад італьянскага арыгінала, але ўжо з 1971 года карэйскія Фіаты атрымалі новую рашотку радыятара і падвойныя фары. Вытворчасць была завершана ў красавіку 1973 года, калі скончыўся кантракт Asia Motors з італьянскім канцэрнам. Было выраблена 6775 машын.

### СССР

Падпісанне пагаднення паміж Fiat і Савецкім урадам. Турын, 1966 год
Асноўны артыкул: **ВАЗ-2101**
Гл. таксама: АўтаВАЗ
4 мая 1966 года ў Турыне міністр аўтамабільнай прамысловасці СССР Аляксандр Тарасаў і прэзідэнт канцэрна Fiat Віторыа Валета  (англ.) (бел. падпісалі папярэдняе пагадненне аб будаўніцтве ў горадзе Тальяці завода для вытворчасці *Fiat 124* у Савецкім саюзе. Генеральнае пагадненне паміж Fiat і Міністэрствам знешняга гандлю СССР было падпісана ў Маскве 15 жніўня 1966 года.

У ходзе выпрабаванняў у СССР выявіліся сур'ёзныя праблемы з трываласцю кузава і задніх дыскавых тармазоў. Невялікі дарожны прасвет і адсутнасць буксірных правушын рабілі праблематычнай эксплуатацыю машын на дрэнных дарогах. Ніжневальны рухавік савецкі бок палічыў састарэлым і бесперспектыўным з пункту гледжання далейшага развіцця канструкцыі. Усе заўвагі былі ўлічаны італьянскімі канструктарамі. Усяго ў канструкцыю Fiat 124 было ўнесена больш 800 змен. Адаптаваны варыянт быў падрыхтаваны да ліпеня 1967 года і атрымаў пазначэнне *Fiat 124R* («R» — Russo), савецкае пазначэнне — **ВАЗ-2101 «Жыгулі»**.

Злева направа: ВАЗ-2101, ВАЗ-2102, ВАЗ-2103
Замест ніжневальнага рухавіка (73х71,5 мм) ВАЗ-2101 атрымаў новы верхневальны рухавік (76х66 мм). Маючы такую ж ступень сціску (8,8) матор меў большую магутнасць (64 к.с. супраць 60 к.с. пры 5600 аб/хв). Круцільны момант павялічыўся з 87 Н·м да 89 Н·м (пры 3400 аб/хв). У каробцы перадач прымянілі сінхранізатары ад спартовай версіі Fiat 124. Павялічылі памер счаплення: 200 мм замест 182 мм у «Фіата». Пярэдняя падвеска ВАЗа у параўнанні з прататыпам канструктыўна не змянілася, але была зменена кінематыка, узмоцнены і зменены некаторыя дэталі, у прыватнасці, спружыны, шаравыя апоры. Ззаду, замест спружыннай падвескі з трыма штангамі і стабілізатарам спераду, паставілі іншую — на пяці штангах (падобная ўсталёўвалася на *Fiat 124 Special*). Ад задніх дыскавых тармазоў адмовіліся на карысць барабанных. Кожны з асобных контураў тармазоў атрымаў асобны бачок для тармазной вадкасці, у італьянскай версіі бачок быў агульны. Кузаў быў узмоцнены, маса вырасла прыкладна на 100 кг (955 кг у параўнанні з 855 кг у Фіата 124). Павелічэнне вагі часткова скампенсавана павелічэннем магутнасці рухавіка. Знешне машыны мала адрозніваліся. Іклы на бамперах у «Жыгулей» былі большага памеру, чым у «Фіата». Замест кнопкавых ручкак дзвярэй — выцяжныя, пад ніжні ўхоп. Такія дзвярныя ручкі першапачаткова планавалі ставіць толькі на ВАЗ-2103, аднак з мэтай уніфікацыі іх атрымаў таксама і ВАЗ-2101. На панэлі прыбораў замест сігнальнай лямпы перагрэву рухавіка з'явіўся паказальнік тэмпературы ахалоджвальнай вадкасці. Санкі пярэдніх сядзенняў Fiat перарабілі такім чынам, каб сядзенні раскладваліся, утвараючы спальнае месца.

У 1970 годзе завод пачаў вытворчасць седанаў ВАЗ-2101 (на экспартных рынках прадаваўся як *«Lada 1200»*), у 1971 годзе ўніверсалаў (ВАЗ-2102), а ў 1972 годзе пачалі выпускаць распрацаваны спецыяльна для СССР люксавы варыянт (ВАЗ-2103).

Выпуск сямейства ВАЗ-2101 і вытворных ад яго мадэляў працягваўся 42 гады: ВАЗ-2101 (1970—1988), ВАЗ-2102 (1971—1985), ВАЗ-2103 (1972—1984), ВАЗ-2106 (1976—2006), ВАЗ-2105 (1980—2010), ВАЗ-2107 (1982—2012), ВАЗ-2104 (1984—2012).

### Турцыя

12 лютага 1971 года выпуск *Fiat 124* пачаўся на заводзе Tofaş (Бурса, Турцыя). Лакалізаваны аўтамабіль атрымаў назву **Murat 124** у гонар султана Мурада I. У першы год было выраблена 7 835 аўтамабіляў. Увосень 1975 года з канвеера сышоў 100-тысячны аўтамабіль. Агулам з 1971 да канца 1976 года было выраблена 134 867 адзінак.

Пасля мадэрнізацыі мадэль перайменавалі ў **Tofaş Serçe**, што азначае «верабей».

* Murat 124Murat 124
* Tofaş SerçeTofaş Serçe

### Індыя

Premier 118 NE
Перамовы аб выпуску аўтамабілся ў Індыі пачаліся пасля візіту Джані Аньелі  (англ.) (бел. ў гэтую краіну ў 1981 годзе. Паколькі Fiat на той момант даўно спыніў вытворчасць гэтай мадэлі і ўжо не меў яе прэс-формаў, вытворчае абсталяванне было набыта ў іспанскага вытворцы Seat. Пры гэтым кузаў быў мадыфікаваны для ўстаноўкі новага рухавіка і трансмісіі.

У 1985 годзе Premier Automobiles Ltd. запусціў вытворчасць **Premier 118NE**. Аўтамабіль атрымаў рухавік Nissan A12 аб'ёмам 1,2 літра (магутнасць 52 к.с.). У 1996 годзе на машыну пачалі ўсталёўваць дызельны рухавік аб'ёмам 1,38 літра (магутнасць 42 к.с.). Гэтая мадэль атрымала назву **Premier Viceroy**.

У 2001 годзе вытворчасць была спынена з-за нізкага попыту.

Аўтамабілі кузаўных атэлье
--------------------------

### Cabriolet C4 *(Carrozzeria Touring)*

Пасля дэбюту мадэлі Fiat 124 міланскае атэлье Carrozzeria Touring  (англ.) (бел. звярнулася да кіраўніцтва Fiat з ідэяй зрабіць кабрыялет. Fiat перадаў атэлье адну з самых першых машын, 44-ы выпушчаны асобнік. Пабудаваны кабрыялет **Fiat 124 Cabriolet C4** дэбютаваў на Турынскім аўтасалоне 1966 года.

Каб знізіць сабекошт, была захаваная большасць стандартных дэталяў кузава. Кузаў стаў двухдзверным, але пярэдняя і задняя часткі кузава практычна не былі закранутыя. Дзверы сталі шырэйшымі і трапецападобнай формы. Вышыню парогаў для надання кузаву жорсткасці нарасцілі ўдвая. Рамка лабавога шкла дзеля дынамічнага сілуэту атрымала нахіл.

Фінансавыя цяжкасці не дазволілі кампаніі наладзіць выпуск, і ў тым жа 1966 годзе атэлье зачынілася. Выставачная машына валошкавага колеру засталася ў адзіным экземпляры. Аўтамабіль захаваўся і знаходзіцца ў музеі Банфанці (Басана-дэль-Грапа, Італія).

### Smart *(Francis Lombardi)*

У 1966 годзе атэлье Франсіса Ламбардзі  (англ.) (бел. пабудавала купэ **Fiat 124 Smart** — вуглаватага стылю, з вялікім багажным аддзяленнем. Дзякуючы вялікай плошчы шклення і вузкім стойкам машына мела прасторны і светлы салон.

### Coupé *(Savio)*

Турынскае атэлье Carrozzeria Savio  (італ.) (бел. ў шасцідзясятыя гады было шчыльна звязана з Fiat — будавала кузавы для аўтобусаў і вырабляла машыны хуткай дапамогі на базе мікрааўтобусаў Fiat. У 1968 годзе на аўтасалоне ў Турыне Savio прадставіў купэ 2+2, створанае ў супрацоўніцтве з бюро OTAS  (італ.) (бел.. Аўтамабіль на шасі *Fiat 124* выдзяляўся незвычайным сілуэтам з угнутай задняй стойкай. Быў пабудаваны адзін асобнік.

### Eveline Coupé *(Vignale)*

З 1967 па 1969 год Carrozzeria Vignale  (англ.) (бел. выпускала купэ **Eveline**. Дызайн работы Вірджыніа Вайра спалучаў стылітычныя элементы іншых машын распрацаваных атэлье Vignale: спераду купэ выглядала падобным на Jensen Interceptor, а дызайн задняй часткі адсылаў да Maserati Mexico. Машыны абсталёўваліся стандартнымі маторамі аб'ёмам 1,2 і 1,4 літра, шасі і хадавая частка былі такія самыя як ў седана *Fiat 124*.

Гл. таксама
-----------

* ВАЗ-2101
* SEAT 124
* Fiat 125
* Fiat 124 Spider (2016)

Зноскі
------

1. 1 2  Car of the Year — 1967 // caroftheyear.org  (англ.)
2. ↑
3. ↑  The Raid of the Two Capes (англ.).  fcaheritage.com (29 снежня 2020). Праверана 2 лютага 2021.
4. ↑  Fiat 124 (1973)
5. ↑  A 50 anni dalla Fiat 124 Special T (італ.).  formulapassion.it (20 лістапада 2020). Праверана 8 лютага 2021.
6. ↑  Fiat 124 (1968)
7. ↑  Fiat 124 Special T (1970)
8. ↑  FIAT 124: Триумф простоты // *Quattroruote* : часопіс. — 2006. — № 10. (руск.)
9. ↑  
*Jan Tuček.* Léta rozmachu 1961—1975. Bulharsko // Auta východního bloku. — Grada Publishing a.s. 2014. — С. 167—168. — 291 с. — ISBN 9788024725857.  (чэшск.)
10. ↑  Pirin-Fiat : l’éphémère marque Bulgare (фр.).  carjager.com (21 лютага 2017). Праверана 4 сакавіка 2021.(недаступная спасылка)
11. ↑  Motores Seat: del mítico 1430... a los coches de hoy (ісп.).  autobild.es (12 чэрвеня 2019). Праверана 4 сакавіка 2021.
12. ↑  50 años del SEAT 1430. La evolución de motores, a prueba entre el SEAT Fura Crono y los Arona, Ateca, Tarraco, Ibiza o León (ісп.).  motorpasion.com (16 чэрвеня 2019). Праверана 4 сакавіка 2021.
13. ↑  La più bella versione estera (італ.).  fiat124.xoom.it. Праверана 4 сакавіка 2021.
14. ↑  Seat 124 (1968 - 1980), un icono de la historia del automóvil español (ісп.)(недаступная спасылка).  autofacil.es (4 кастрычніка 2020). Архівавана з першакрыніцы 17 студзеня 2021. Праверана 4 сакавіка 2021.
15. ↑  아시아자동차의 첫 작품 피아트124 (кар.).  global-autonews.com (19 ліпеня 2005). Праверана 4 сакавіка 2021.
16. ↑  The old, reliable Fiat 124 - except made in Korea (англ.).  koreajoongangdaily.joins.com (21 верасня 2009). Праверана 4 сакавіка 2021.
17. ↑  [특별했던차피아트 124 편] (кар.).  motoya.co.kr (29 студзеня 2018). Праверана 4 сакавіка 2021.
18. ↑  "Жигули": перспективный автомобиль или обман советского руководства? (руск.).  abw.by (4 студзеня 2015). Праверана 4 сакавіка 2021.
19. ↑  
Вкус Жигулёвского. ВАЗ-2101 и Fiat 124: ищем разницу. И находим // *За рулём* : часопіс. — 2018. — № 9. — С. 120–121.  (руск.)
20. ↑  
Почти полвека // *Авторевю* : часопіс. — 2012. — № 18. — С. 14.  (руск.)
21. ↑  Bugün 100 bini devirmiş… (тур.).  e-motoring.com (12 кастрычніка 2011). Праверана 4 сакавіка 2021.
22. ↑  48 yıldır yollardaki 'Murat 124'ün ismi nereden geliyor? (тур.).  gzt.com (12 лютага 2019). Праверана 4 сакавіка 2021.
23. ↑  España suministrará a la India carrocerías del Seat 124 por valor de 1.650 millones (ісп.).  elpais.com (25 чэрвеня 1981). Праверана 4 сакавіка 2021.
24. ↑  Premier 118NE | The one that couldn’t live up to the name (англ.).  gomechanic.in (9 мая 2020). Праверана 4 сакавіка 2021.
25. ↑  The Last Flight Of The Featherweights: The Touring-bodied Fiat 124 C4 (англ.).  hemmings.com (11 сакавіка 2018). Праверана 4 сакавіка 2021.
26. ↑  Fiat – 124 Smart (англ.).  carrozzieri-italiani.com. Праверана 4 сакавіка 2021.
27. ↑  Fiat – 124 Coupé Savio (англ.).  carrozzieri-italiani.com. Праверана 4 сакавіка 2021.
28. ↑  A Most Rare Wallflower (англ.).  auto-didakt.com (11 верасня 2018). Праверана 4 сакавіка 2021.
29. ↑  Fiat – 124 Coupé Eveline (англ.).  carrozzieri-italiani.com. Праверана 4 сакавіка 2021.

Літаратура
----------

* Начало // Высокой мысли пламень / Сост. В. А. Котляров. — Тольятти: ДИС ОАО "АВТОВАЗ", 2000. — Т. 1.  (руск.)
* Вкус Жигулёвского. ВАЗ-2101 и Fiat 124: ищем разницу. И находим // *За рулём* : часопіс. — 2018. — № 9. — С. 120–121.  (руск.)
* Сделка века // *Авторевю* : часопіс. — 2020. — № 8. — С. 28–31.  (руск.)

Спасылкі
--------

|  |  |
| --- | --- |
| commons: | Fiat 124 на Вікісховішчы |

* Фіат — Вялікае гняздо(недаступная спасылка) (руск.)
* Mindenki Zsigulinak nézi, pedig vérbeli olasz - Fiat 124 (1968) (венг.).  origo.hu (16 ліпеня 2017). Праверана 18 сакавіка 2023.
* Ezeröcsinek nézik, pedig olasz műremek volt - Fiat 124 Special-bemutató (венг.).  origo.hu (23 кастрычніка 2017). Праверана 18 сакавіка 2023.
* Tényleg nem Zsigulit rejt a torinói kosztüm - Fiat 124 Berlina (1973) veteránteszt (венг.).  origo.hu (26 снежня 2022). Праверана 18 сакавіка 2023.